Margarita Aizpuru

**Margarita Aizpuru Dominguez** (Madril, 1960ko martxoaren 21a) joera berrietan, artean, generoan eta feminismoan espezializatutako Espainiako arte garaikideko komisario, kritikari eta ikertzailea da. MAV, Mujeres en las Artes Visuales 2018 saria jaso zuen arte teorikoaren eta kritikaren kategorian.

## Ibilbidea 
Juana de Aizpuru galerista eta bildumagilearen alaba,  artearekin lotutako familia-giroan hazi zen; izan ere, bere amak 1977an ireki zuen bere lehen galeria Sevillan, eta, ondoren, Juana de Aizpuru galeria Madrilera eraman zuen. Ingurune kosmopolita eta internazional horretan, hasieran ez zen artea lantzen hasi, lehenik Zuzenbidean lizentziatu baitzen eta handik gutxira Sevillako Unibertsitatean Artearen Historian.  90eko hamarkadaren hasieratik komisaria independente, arte kritikari eta arte bisualen programatzaile gisa lan egiten du.

1994an George Pompidou Zentroko aldi baterako erakusketen sailean, Parisko Cartier Fundazioan eta Bordeleko Arte Garaikidearen Museoan lan egin zuen. Madrilgo Carlos III.a Unibertsitateko irakasle elkartua ere izan da, Madrilgo Casa de América arte plastikoen programatzailea (2003-2004) eta Sevillako CAAC-en (Andaluziako Arte Garaikidearen Zentroa) “Zona Emergente” eremukoa, arte emergentea sustatzeko helburua duena.

### Artea eta generoa 
Margarita Aizpuruk bideoartea edo performancea bezalako komunikabide berrietan lan egiten du, emakumeak artearen munduan duen paperaz interesatuz. Genero ikuspegia presente dago bere lan gehienetan, hala nola *"Carrera de fondo"* Sevilla (2005)  erakusketan, arte garaikideko artista nabarmenenen lanekin, bere komisarioetako batzuekin, hala nola Teresa Serrano artista mexikarraren *"Albur de amor"* (2012) Kanaria Handiko Las Palmaseko Centro Atlántico de Arte Modernon (CAAM) edo *"Arte e Gênero: representação da identidade femenina"*, Beth Moysés brasildarraren eta Marisa González espainiarraren, Säo Pauloko Cervantes Institutuan, biak 2012koak.

Hamar urte baino gehiago daramatza "*Arte eta Generoari buruzko Nazioarteko* *Topaketak"* zuzentzen, eta sarritan ematen ditu arte garaikideko, ikus-entzunezko, performanceko, argazkigintzako eta arte eta generoko komisariotzari buruzko ikastaroak irakasle gisa.

Arte garaikidean espezializatutako hainbat aldizkaritan aritu da lankidetzan, eta sarritan idazten ditu testuak arte-argitalpenetarako.

Azken urteotan hainbat egoitzatan garatu duen "Feminis-Arte" bideo-artearen ziklo feministaren sortzailea izan zen. 2013an, "Feminis-Arte" komisarioa izan zen, MAV Mujeres en las Artes Visual elkarteak antolatutako *Emakumeen Begiradak Jaialdiaren* testuinguruan. Elkarte horretako bazkide sortzailea eta Aholku Batzordeko kidea da. 2016an, *"Feminisarte IV: Mujeres y narraciones estéticas genéricas"* (*"Feminisarte IV: Emakumeak eta narrazio estetiko generikoak"* )bideoarte, argazki eta instalazioen erakusketaren komisarioa izan zen Cibeles Zentroko aretoetan, Madrilgo Cibeles Jauregian, Marina Núñez, Paloma Navares, Marisa González, Teresa Serrano, Beth Moysés, La Ribot, María Cañas, MAVeko Emakumeen Begiradak bienalekoarekin. IAC Arte Garaikideko Institutuko Zuzendaritza Batzordeko kidea da.

Espainian eta Latinoamerikan hainbat erakusketa komisariatu ondoren, 2021ean Carmela Garcíaren "*Utopien egileak"* izeneko erakusketaren komisarioa izan zen. Erakusketa hori Madrilgo Erkidegoko Isabel II.aren Kanaleko aretoetan egin zen.

## Erreferentziak 
## Ikus, gainera 
* Maria Teresa Alario
* Lurdes Fernandez Malagon
* Encarna Lago
* Claudia Aravena

## Kanpo estekak 
* Margarita Aizpuru Dominguez Facebooken